Uji (1903)

Uji () oli keisarillisen Japanin laivaston vuonna 1904 valmistunut teräsrunkoinen toisen luokan tykkivene, joka poistettiin alusluettelosta 1. huhtikuuta 1936. Se romutettiin samana vuonna.

 Valmistus 
Ensimmäisen Kiinan–Japanin sodan päätyttyä keisarillisen Japanin laivasto havaitsi tarpeen valmistaa matalakulkuisia rannikonvalvontaan soveltuvia aluksia. Aluksen suunnittelun pohjaksi otettiin Britannian kuninkaallisen laivaston Bramble-luokan tykkiveneet, joiden nimikkoalus HMS Bramble oli laskettu vesille vuonna 1898.

Uji tilattiin vuonna 1901 Kuren laivastontelakalta, missä köli laskettiin syyskuussa 1902. Alus laskettiin vesille 11. elokuuta 1903 ja valmistui vuotta myöhemmin 11. elokuuta 1904.

 Palvelus 
Venäjän–Japanin sodan alkaessa alus kuului kontra-amiraali S. Hosoyan VII divisioonaan, joka kuului vara-amiraali S. Kataokan III laivueeseenOlender 2009 s.9. Se tuki 29.-30. huhtikuuta tykistöllään Jalujoen taistelua, kun Japanin 1. armeijan joukot ylittivät joenOlender 2009 s. 37. Alus suojasi 4. toukokuuta divisioonansa kanssa joukkojenkuljetussaattueen Chinamposta Jentaunlahteen, jonne ne saapuivat seuraavana aamunaOlender 2009 s. 46.

Tsushiman meritaistelussa alus oli kontra-amiraali H. Yamadan 3. laivueen 7. divisioonassa. Divisioona valvoi Tsushiman saaren ja rannikon välistä salmea eikä siten osallistunut varsinaiseen taisteluun.Olender 2010 s. 199-202. Alus liitettiin kontra-amiraali Y. Nakaon 4. laivueen 9. divisioonan, jossa se osallistui Sahalinin valtauksen suojaamiseen. Laivue suojasi Korsakovskista lähteneen kolmen kuljetusaluksen saattueen, joka kuljetti 21. heinäkuuta Japanin 25. prikaatin 49. rykmentin sotilaat Aniwa Baystä pohjoiseen. Joukot nousivat maihin 24. heinäkuuta laivaston tukemana. Alueen venäläiset joukot antautuivat 1. elokuuta. Alueen sotatoimet lakkasivat elokuun puolivälissä, minkä jälkeen koko alue oli Japanin hallinnassa.Olender 2010 s. 228-230.

Sotatoimien päätyttyä alus sijoitettiin Shanghaihin, jossa se turvasi Japanin kansalaisia sekä maan kaupallisia etuja Kiinan sisävesillä. Kuitenkin aluksen uppouma rajoitti toiminta-alueen Jangtsen alajuoksulle. Alus poistettiin alusluettelosta 1. huhtikuuta 1936 ja romutettiin 25. elokuuta.

 Lähteet 




 Viitteet 

Luokka:Keisarillisen Japanin laivaston tykkiveneet
Luokka:Japanilaiset Venäjän–Japanin sodan tykkiveneet